ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ২২শে মার্চ বিশ্ব জল দিবস উপলক্ষ্যে “জলশক্তি অভিযান : বৃষ্টির জল ধরুন” কর্মসূচীর সূচনা করবেন
প্রধানমন্ত্রীর উপস্থিতিতে কেন্দ্রীয় জলশক্তি মন্ত্রী এবং মধ্যপ্রদেশ ও উত্তরপ্রদেশের মুখ্যমন্ত্রীরা কেন বেতয়া লিঙ্ক প্রকল্পের জন্য ঐতিহাসিক চুক্তি স্বাক্ষর করবেন
নয়াদিল্লী, ২১ মার্চ, ২০২১
প্রধানমন্ত্রী শ্রী নরেন্দ্র মোদী বিশ্ব জল দিবস উপলক্ষ্যে ২২শে মার্চ “জলশক্তি অভিযান : বৃষ্টির জল ধরুন” কর্মসূচীর সূচনা করবেন। প্রধানমন্ত্রী ভিডিও কনফারেন্সের মাধ্যমে সংশ্লিষ্ট দপ্তর ও মন্ত্রকের কেন্দ্র ও রাজ্য সরকারী আধিকারিক, জেলাশাসক, জেলার ডেপুটি কমিশনার এবং সব গ্রামের প্রধানদের উদ্দেশে বক্তব্য রাখবেন। “বৃষ্টির জল ধরুন, যেখানে বৃষ্টি পড়বে, যখন বৃষ্টি পড়বে” ভাবনায় দেশজুড়ে গ্রামাঞ্চল ও শহরে এই কর্মসূচী শুরু হবে। ২২শে মার্চ থেকে ৩০শে নভেম্বর পর্যন্ত প্রাক মৌসুমী ও মৌসুমী এই দুটি পর্বে কর্মসূচী বাস্তবায়িত হবে।
তৃণমূল স্তরে জনসাধারণের অংশগ্রহণের মধ্যে দিয়ে জল সংরক্ষণের এই অভিযান জন-আন্দোলনের রূপ নেবে। বৃষ্টির জল সিঞ্চনের জন্য বিভিন্ন আবহাওয়ায় মাটির নিচে প্রয়োজনীয় ব্যবস্থা নেওয়া হবে। এর মধ্য দিয়ে বৃষ্টির জল যথাযথভাবে সংরক্ষিত হবে।
এই অনুষ্ঠানের পর প্রতিটি জেলায় সব গ্রাম পঞ্চায়েতে জল ও জল সংরক্ষণ নিয়ে গ্রাম সভা অনুষ্ঠিত হবে। গ্রাম সভাগুলিতে জল সংরক্ষণের জন্য জল সপ্তাহ উদযাপিত হবে। তবে যে সব রাজ্যে নির্বাচন হচ্ছে সেইসব রাজ্যকে এই কর্মসূচির বাইরে রাখা হবে।
কেন বেতয়া লিঙ্ক প্রকল্পের চুক্তি
যেসব অঞ্চলে বাড়তি জল রয়েছে সেখান থেকে খরা প্রবণ অঞ্চলে অতিরিক্ত জল পাঠানোর জন্য নদীগুলির মধ্যে আন্তঃ-সংযোগের যে স্বপ্ন প্রাক্তন প্রধানমন্ত্রী শ্রী অটল বিহারী বাজপেয়ী দেখেছিলেন এই চুক্তির ফলে সেই পরিকল্পনা বাস্তবায়ন শুরু হবে। আন্তঃরাজ্য সহযোগিতার ক্ষেত্রে এই প্রকল্প বিশেষ গুরুত্বপূর্ণ। দৌধন জলাধার এবং কেন ও বেতয়া নদীর মধ্যে খাল কাটার মাধ্যমে এই প্রকল্পে কেন নদী থেকে জল বেতয়া নদীতে পাঠানো হবে। এছাড়াও এই প্রকল্পে নিম্ন ওর প্রকল্প, কোঠা ব্যারেজ, বীণা কমপ্লেক্স মাল্টিপারপাস প্রকল্প অন্তর্ভুক্ত রয়েছে। প্রকল্পটি বাস্তবায়িত হলে ১০ লক্ষ ৬২ হাজার হেক্টর জমিকে সেচের জলসেচের আওতায় আনা যাবে। এছাড়াও ৬২ লক্ষ মানুষের জন্য পানীয় জল সরবরাহ করা যাবে ও ১০৩ মেগাওয়াট জলবিদ্যুৎ উৎপাদিত হবে।
মধ্যপ্রদেশের পান্না, টিকমগড়, ছাতারপুর, সাগর, দাতিয়া, দামো, বিদিশা, শিবপুরী এবং রাইসেন এবং উত্তরপ্রদেশের বান্দা, মাহাবো, ঝাঁসি এবং ললিতপুর জেলা সহ জল সঙ্কটে দীর্ণ বুন্দেলখন্ড এই প্রকল্প থেকে প্রভূত উপকৃত হবে। জল সংকট যাতে দেশের উন্নয়নে ব্যাঘাত সৃষ্টি করতে না পারে সেটি নিশ্চিত করতে নদীগুলিকে যুক্ত করা হবে।
প্রধানমন্ত্রীরদপ্তর
রাষ্ট্রসঙ্ঘের সাধারণসভার ৭৪তম অধিবেশনের ফাঁকে এস্টোনিয়ার রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ২৬ সেপ্টেম্বর, ২০১৯
রাষ্ট্রসংঘের সাধারণ সভার ৭৪তম অধিবেশনের ফাঁকে প্রধানমন্ত্রী শ্রী নরেন্দ্র মোদী এস্টোনিয়ার রাষ্ট্রপতি কের্স্টি কালজুলেইডের সঙ্গে সাক্ষাৎ করেন। উভয় নেতা গত আগস্ট মাসে উপ-রাষ্ট্রপতি শ্রী এম ভেঙ্কাইয়া নাইডুর এস্টোনিয়া সফরের পর দ্বিপাক্ষিক সম্পর্কের নানা দিক নিয়ে বিস্তারিত আলোচনা করেন।
ই-গভর্ন্যান্স, সাইবার নিরাপত্তা, উদ্ভাবন সংক্রান্ত ক্ষেত্রে পারস্পরিক সহযোগিতা বৃদ্ধিতে নানা পদক্ষেপ গ্রহণের বিষয়ে তাঁরা আলোচনা করেন। ২০২১ – ২২ সালে রাষ্ট্রসংঘের নিরাপত্তা পরিষদে ভারতের অস্থায়ী সদস্য পদের প্রস্তাবে এস্টোনিয়ার সমর্থনের জন্য প্রধানমন্ত্রী তাঁকে ধন্যবাদ জানান। বৈঠকে পারস্পরিক সহযোগিতা বৃদ্ধির নানা সুযোগ-সুবিধা নিয়ে আলোচনা করা হয়। এর ফলে, দু’দেশেরই সৌহার্দ্যপূর্ণ সম্পর্ক আরও নিবিড় হবে।
CG/CB/SB
(Visitor Counter : 75
নারীওশিশুবিকাশমন্ত্রক
কর্মরতাদের জন্য হোস্টেল
নয়াদিল্লি, ২২ নভেম্বর, ২০১৯
কর্মরতাদের জন্য হোস্টেল নির্মাণ প্রকল্প গ্রহণ করার পর এ পর্যন্ত ৯৫৮টি হোস্টেল নির্মাণের অনুমোদন দেওয়া হয়েছে। অসমে ১৭, ত্রিপুরায় ১টি, পশ্চিমবঙ্গে ৩৯টি-সহ দেশে মোট ৯৫৮টি হোস্টেল নির্মাণের অনুমোদন দেওয়া হয়েছে। মন্ত্রক তার ওয়েবসাইটে কর্মরতা মহিলাদের মধ্যে সচেতনতা গড়ে তুলতে প্রয়োজনীয় তথ্য দিয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় নারী ও শিশু বিকাশ মন্ত্রী শ্রীমতী স্মৃতি জুবিন ইরানি।
SSS/CB/SB
(Visitor Counter : 69
প্রতিরক্ষামন্ত্রক
অবসরপ্রাপ্ত সেনা-কর্মীদের পেনশন
নতুন দিল্লি, ৯ অগাস্ট, ২০২১
স্বশস্ত্র বাহিনীর কর্মীদের জন্য প্রযোজ্য বর্তমান পেনশন কাঠামো অনুসারে নিম্নলিখিত পেনশন দেওয়া হয় –
• অবসরপ্রাপ্ত পেনশন / সার্ভিস পেনশন
• অবসরপ্রাপ্ত গ্র্যাচুয়িটি / সার্ভিস গ্র্যাচুয়িটি
• স্পেশাল পেনশন / স্পেশাল গ্র্যাচুয়িটি
• দুর্ঘটনার জেরে আহত বা অসুস্থ ব্যক্তিদের পেনশন / দুর্ঘটনার জেরে আহত বা অসুস্থ ব্যক্তিদের গ্র্যাচুয়িটি
• অবসর গ্র্যাচুয়িটি / মৃত্যুর পরে গ্র্যাচুয়িটি
• বিশেষভাবে সক্ষম ব্যক্তিদের পেনশন / যুদ্ধক্ষেত্রে আহত ব্যাক্তিদের পেনশন
• সাধারণ পারিবারিক পেনশন / বিশেষ পারিবারিক পেনশন
• নির্ভরশীল পেনশন / বিশেষ পারিবারিক পেনশন
• পারিবারিক গ্র্যাচুয়িটি
কোন ব্যক্তি সর্বশেষ মাইনের যে অর্থ তুলেছেন, পেনশন তার ৫০ শতাংশ হিসেবে হবে । যদি কোন সেনা-কর্মী কমিশন আধিকারিক পদে ২০ বছর এবং আধিকারিক পদের নীচে ১৫ বছর কর্মরত থাকেন, তাহলে সার্ভিস পেনশনের জন্য ন্যূনতম যোগ্যতা অর্জন করবে ।
কেন্দ্রীয় বেতন কমিশনে সুপারিশের ভিত্তিতে স্বশস্ত্র বাহিনীর কর্মীদের পেনশন সময়ে সময়ে বৃদ্ধি পেয়েছে । এমনকি অবসরপ্রাপ্ত সেনাকর্মীদের পেনশন অথবা পারিবারিক পেনশন যাতে বৃদ্ধি পায়, তার জন্য বিভিন্ন নীতিও গ্রহণ করা হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছে প্রতিরক্ষা প্রতিমন্ত্রী শ্রী অজয় ভাট ।
CG/SS/RAB
(Visitor Counter : 135
ক্ষুদ্র, অতিক্ষুদ্রওমাঝারিশিল্পমন্ত্রক
২৭ জুন, ২০২৩ বিজ্ঞান ভবনে ‘উদ্যমী ভারত – এমএসএমই দিবস’-এর উদযাপন
নতুন দিল্লি, ২৪ জুন, ২০২৩
আন্তর্জাতিক অতিক্ষুদ্র, ক্ষুদ্র ও মাঝারি শিল্পোদ্যোগ - এমএসএমই দিবস উপলক্ষ্যে অতিক্ষুদ্র, ক্ষুদ্র ও মাঝারি শিল্প মন্ত্রক আগামী ২৭ জুন, ২০২৩ নতুন দিল্লির বিজ্ঞান ভবনে ‘উদ্যমী ভারত – এমএসএমই দিবস’ উদযাপনের আয়োজন করেছে। কেন্দ্রীয় এমএসএমই মন্ত্রী শ্রী নারায়ণ রানে এই অনুষ্ঠানে প্রধান অতিথির আসন অলংকৃত করবেন। সম্মাননীয় অতিথি হিসেবে উপস্থিত থাকবেন কেন্দ্রীয় এমএসএমই প্রতিমন্ত্রী শ্রী ভানু প্রতাপ সিং ভার্মা।
এই অনুষ্ঠানে এমএসএমই মন্ত্রক অতিক্ষুদ্র, ক্ষুদ্র ও মাঝারি শিল্পোদ্যোগগুলির বিকাশ ও উন্নয়নের লক্ষ্যে বিভিন্ন প্রয়াসের সূচনা করবে। এর মধ্যে রয়েছে চ্যাম্পিয়ন্স ২.০ পোর্টালের সূচনা এবং গুচ্ছ প্রকল্প ও প্রযুক্তি কেন্দ্রগুলির জিও-ট্যাগিংয়ের জন্য মোবাইল অ্যাপ চালু। এই অনুষ্ঠানে ‘এমএসএমই আইডিয়া হ্যাকাথন ২.০’-র ফলাফল ঘোষণা করা হবে এবং মহিলা উদ্যোক্তাদের জন্য ‘এমএসএমই আইডিয়া হ্যাকাথন ৩.০’-র আনুষ্ঠানিক সূচনা করা হবে। এছাড়া এই অনুষ্ঠানে গোল্ড ও সিলভার জেড যোগ্যতা সম্পন্ন এমএসএমই-গুলির মধ্যে শংসাপত্র বিতরণ করা হবে। প্রধানমন্ত্রী কর্মসংস্থান সৃষ্টি কর্মসূচি – পিএমইজিপি-র আওতায় ১০ হাজার ৭৫ জন সুবিধাভোগীর হাতে ডিজিটাল মাধ্যমে মার্জিন মানি ভর্তুকি হিসেবে ৪০০ কোটি টাকা তুলে দেওয়া হবে। অনুষ্ঠানে ভারত সরকারের বিভিন্ন সংস্থার মধ্যে সমঝোতা পত্রও স্বাক্ষরিত হবে।
মন্ত্রকের এইসব প্রকল্প ও প্রয়াসের লক্ষ্য হল, এমএসএমই-গুলির ব্যবসায়িক পরিবেশের উন্নতি ঘটানো, নতুন পণ্য ও পরিষেবার উদ্ভাবন ও উন্নয়নকে উৎসাহ দেওয়া, আঞ্চলিক উন্নয়নের প্রসার ঘটানো, আঞ্চলিক বৈষম্য কমিয়ে আনা, দেশীয় ও বিশ্ব বাজারে নতুন সুযোগ সৃষ্টি করা এবং সুস্থিত কর্মধারা গ্রহণে এমএসএমই-গুলিকে উৎসাহ দেওয়া। কর্মসংস্থানের সুযোগ সৃষ্টি এবং দেশজুড়ে এমএসএমই-গুলির উৎপাদনশীলতা ও প্রতিযোগিতার সক্ষমতা বাড়ানোর উপর মন্ত্রক বিশেষ জোর দিচ্ছে।
CG/SD/SKD/
(Visitor Counter : 81
ভূ-বিজ্ঞানমন্ত্রক
বজ্রপাতে মৃত্যু
নয়াদিল্লি, ০৬ এপ্রিল, ২০২২
ভূ-বিজ্ঞান মন্ত্রক আবহাওয়া দপ্তরের মাধ্যমে বজ্রপাত সংক্রান্ত পূর্বাভাস ও সতর্কবার্তা দিয়ে থাকে। মূলত, পরবর্তী পাঁচ দিনের পূর্বাভাস দেওয়া হয়। ভূ-বিজ্ঞান মন্ত্রকের স্বশাসিত সংস্থা ইন্ডিয়ান ইন্সটিটিউট অফ ট্রপিকাল মেটেরোলজি  দেশের ৮৩টি জায়গায় বজ্রপাত শনাক্তকরণের জন্য একটি নেটওয়ার্ক গড়ে তুলেছে।
আইআইটিএম এই ব্যবস্থাপনায় যেখানে বজ্রপাত হয়েছে, সেই জায়গাটিকে শনাক্ত করতে পারে। এরপর, প্রাপ্ত তথ্য আবহাওয়া দপ্তর ও রাজ্য সরকারগুলির কাছে পাঠানো হয়। আবহাওয়া দপ্তর এ ধরনের পূর্বভাস ও সতর্কবার্তাগুলি হাওয়া অফিসের আঞ্চলিক কেন্দ্রগুলিতে পাঠিয়ে দেয়। সেখান থেকে রাজ্যস্তরে এই তথ্যগুলি পাঠানো হয়। ২০২০ সালে আইআইটিএম দামিনী বজ্রপাত অ্যাপ তৈরি করে। এই অ্যাপ বজ্রপাত সংক্রান্ত সমস্ত পরিস্থিতির উপর নজরদারি চালায়। যে অঞ্চলে বজ্রপাতের সম্ভাবনা আছে, সেই এলাকা থেকে ২০-৪০ কিলোমিটার ব্যসার্ধের মধ্যে যাঁরা থাকেন, তাঁদের অ্যাপের মাধ্যমে সতর্ক করে দেওয়া হয়। এখনও পর্যন্ত ভারতে ৫ লক্ষ দামিনী অ্যাপ ডাউনলোড করা হয়েছে। এর পাশাপাশি, জাতীয় বিপর্যয় ব্যবস্থাপনা কর্তৃপক্ষ বজ্রবিদ্যুৎ ও বজ্রপাত সম্বন্ধে একটি নীতি-নির্দেশিকা প্রকাশ করেছে। ২০১৮-১৯ সালে বজ্রপাত থেকে রক্ষা পাওয়ার জন্য এই সংস্থা সাধারণ মানুষের করণীয় বিষয়গুলি সম্পর্কে তথ্য প্রকাশ করেছে।
এছাড়াও, এনডিএমএ বজ্রপাতের সময় কি কি করা উচিৎ, সে বিষয়ে বিস্তারিতভাবে জানিয়েছে। আকাশবাণী ও দূরদর্শনের মাধ্যমে এ বিষয়ে নিয়মিত প্রচার চালাচ্ছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন ভূ-বিজ্ঞান, বিজ্ঞান ও প্রযুক্তি দপ্তরের প্রতিমন্ত্রী ডাঃ জিতেন্দ্র সিং।
(CG/CB/SB
প্রধানমন্ত্রীরদপ্তর
ইউক্রেনের রাষ্ট্রপতি ভোলোদিমির জেলেনস্কির সঙ্গে প্রধানমন্ত্রীর কথা
নয়াদিল্লি, ০৭ মার্চ, ২০২২
প্রধানমন্ত্রী শ্রী নরেন্দ্র মোদী আজ ইউক্রেনের রাষ্ট্রপতি মিঃ ভোলোদিমির জেলেনস্কির সঙ্গে কথা বলেছেন।
ইউক্রেন ও রাশিয়ার মধ্যে সংঘাতের পরিস্থিতি ও আলোচনার বিষয়ে রাষ্ট্রপতি জেলেনস্কি বিস্তারিতভাবে প্রধানমন্ত্রীকে জানিয়েছেন। শ্রী মোদী বর্তমান সংঘর্ষ ও তার প্রেক্ষিতে উদ্ভূত মানব সভ্যতার সঙ্কট নিয়ে গভীর উদ্বেগ প্রকাশ করেছেন। প্রধানমন্ত্রী আবারও হিংসার পথ ত্যাগ করতে বলেন। যে কোনও বিষয়ের শান্তিপূর্ণ সমাধান ও উভয় পক্ষের মধ্যে সরাসরি আলোচনার ক্ষেত্রে ভারত সবসময় পাশে রয়েছে বলে তিনি জানান । প্রধানমন্ত্রী ইউক্রেন থেকে ২০ হাজারেরও বেশি ভারতীয় নাগরিককে দেশে ফিরিয়ে আনার কাজে ইউক্রেনীয় কর্তৃপক্ষের সহযোগিতার জন্য তাঁদের ধন্যবাদ জানান। সেদেশে এখনও যেসব ভারতীয় ছাত্রছাত্রী রয়েছেন, তিনি তাঁদের সুরক্ষা ও নিরাপত্তার বিষয়ে গভীর উদ্বেগ প্রকাশ করেন। তিনি তাঁদের দ্রুত নিরাপদে ফিরিয়ে আনার উপর গুরুত্ব দেন।
(CG/CB/SB
প্রধানমন্ত্রীরদপ্তর
ধরিত্রী মাতাকে প্রধানমন্ত্রীর কৃতজ্ঞতা
নতুনদিল্লি, ২২ এপ্রিল, ২০২০
প্রধানমন্ত্রী শ্রী নরেন্দ্র মোদী আন্তর্জাতিক ধরিত্রী দিবসে ধরিত্রী মাতাকে কৃতজ্ঞতা জানিয়েছেন।
প্রধানমন্ত্রী তাঁর বার্তায় বলেন, “আন্তর্জাতিক ধরিত্রী দিবসে আমরা আমাদের এই গ্রহের প্রতি কৃতজ্ঞতা জানাই। এই গ্রহের থেকে আমরা প্রচুর যত্ন ও ভালোবাসা পেয়েছি। আসুন আমরা স্বচ্ছ, স্বাস্থ্যকর ও আরো সমৃদ্ধশালী পৃথিবী গড়ে তোলার লক্ষ্যে শপথ নিই। যারা কোভিড-১৯কে পরাজিত করার জন্য সামনের সারিতে লড়াই করছেন, তাঁদেরকে ধন্যবাদ জানাই।“
(CG/CB
কেন্দ্রীয়মন্ত্রিসভা
সীমাশুল্ক সংক্রান্ত সহযোগিতা ও পারস্পরিক প্রশাসনিক সহায়তার জন্য ভারত ও ইউনাইটেড কিংডম অফ গ্রেট ব্রিটেন অ্যান্ড নর্দান আয়ারল্যান্ডের মধ্যে স্বাক্ষরিত চুক্তিটির কেন্দ্রীয় মন্ত্রিসভায় অনুমোদন
নয়াদিল্লী, ২৮ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সীমাশুল্ক সংক্রান্ত সহযোগিতা ও পারস্পরিক প্রশাসনিক সহায়তার জন্য ভারত ও ইউনাইটেড কিংডম অফ গ্রেট ব্রিটেন অ্যান্ড নর্দান আয়ারল্যান্ডের মধ্যে স্বাক্ষরিত চুক্তিটি অনুমোদিত হয়েছে।
প্রভাব :
এই চুক্তির ফলে সীমাশুল্ক সংক্রান্ত বিভিন্ন অপরাধের তদন্ত ও এই ধরণের অপরাধ প্রতিরোধ করার প্রয়োজনীয় তথ্য আদান-প্রদান করা যাবে। এই চুক্তির ফলে ব্যবসা-বাণিজ্যে সুবিধা হবে এবং উভয় দেশের মধ্যে পণ্য পরিবহণে দ্রুত ছাড় মিলবে।
চুক্তির বাস্তবায়ন :
উভয় দেশের সরকার প্রয়োজনীয় ছাড়পত্র দেওয়ার পর মূল চুক্তি স্বাক্ষরিত হবে। এই চুক্তি যেদিন স্বাক্ষরিত হবে সেই মাসের প্রথম দিন থেকে এটি কার্যকর হবে।
প্রেক্ষাপট :
এই চুক্তির মাধ্যমে উভয় দেশের সীমাশুল্ক কর্তৃপক্ষ গোয়েন্দা তথ্য আদান-প্রদানের ক্ষেত্রে একটি আইনী ব্যবস্থা পাবে। সীমাশুল্ক সংক্রান্ত অপরাধের তদন্ত, অপরাদ প্রতিরোধ করা, আইন অনুসারে ব্যবসা-বাণিজ্য করা এবং যথাযথ সীমাশুল্ক আইন প্রয়োগ করা সম্ভব হবে। উভয় দেশের সীমাশুল্ক কর্তৃপক্ষের মধ্যে যৌথ আলোচনার ভিত্তিতে চুক্তির খসড়া তৈরি করা হয়েছে। এই চুক্তিতে ভারতীয় সীমাশুল্ক দপ্তরের বিভিন্ন সমস্যা সমাধানের দিকটি বিবেচনা করা হয়েছে। এর মধ্যে তথ্যের আদান-প্রদান, সীমাশুল্কের যথাযথ মূল্যায়ণ, মাশুল সমীকরণ ও দুটি দেশের মধ্যে ব্যবসায়িক পণ্যের উৎস সম্পর্কে স্পষ্ট ধারণা পাওয়া যাবে।
SC/CB/NS
(
প্রধানমন্ত্রীরদপ্তর
প্রধানমন্ত্রীর জাতীয় প্রযুক্তি দিবসে বৈজ্ঞানিকদের প্রতি শ্রদ্ধা নিবেদন
নয়াদিল্লী, ১১ মে, ২০২১
প্রধানমন্ত্রী শ্রী নরেন্দ্র মোদী জাতীয় প্রযুক্তি দিবসে বৈজ্ঞানিক এবং প্রযুক্তির বিষয়ে উৎসাহী ব্যক্তিদের শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘জাতীয় প্রযুক্তি দিবসে আমাদের বিজ্ঞানীদের কঠোর পরিশ্রম ও অধ্যাবসায়কে আমরা শ্রদ্ধা জানাই। ১৯৯৮ সালে ভারত যখন তার বৈজ্ঞানিক ও কারিগরি শক্তি পোখরান বিস্ফোরণের মধ্যে দিয়ে তুলে ধরেছিল, সেই ঘটনায় আমরা গর্ববোধ করি।
যে কোন সংকটময় পরিস্থিতিতে আমাদের বৈজ্ঞানিক ও উদ্ভাবকরা সেই সংকট নিরসনে কাজ করে চলেন। গত এক বছর ধরে তাঁরা কোভিড-১৯এর বিরুদ্ধে লড়াই চালিয়ে যাচ্ছেন। আমি তাঁদের উৎসাহ ও মানসিকতার প্রশংসা করি।’
(CG/CB/NS
রাষ্ট্রপতিরসচিবালয়
শৈশব হল জীবনের সেরা সময়কাল, বড় হওয়ার সঙ্গে সঙ্গে শিশু মনটি হারিয়ে ফেললে চলবে না রাষ্ট্রপতি ভবনে শিশু দিবসের এক অনুষ্ঠানে বললেন রাষ্ট্রপতি
নয়াদিল্লি, ১৪ নভেম্বর, ২০২২
শৈশব হল জীবনের সবচেয়ে ভালো সময়কাল। কারণ, শিশুদের শৈশবকাল হল জীবনের আনন্দময় মুহূর্ত, যা তাদের সর্বদাই চনমনে ও হাসিখুশি রাখে। নিষ্পাপ শিশুদের সরলতা উদযাপনের আজ হল এক বিশেষ দিন।
শিশু দিবস উপলক্ষে বিভিন্ন স্কুলের ছেলেমেয়েরা আজ সকালে রাষ্ট্রপতি ভবনের সংস্কৃতি কেন্দ্রে আয়োজিত এক অনুষ্ঠানে মিলিত হয় রাষ্ট্রপতি শ্রীমতী দ্রৌপদী মুর্মুর সঙ্গে।
রাষ্ট্রপতি শিশুদের পরামর্শ দেন এক নতুন ও উন্নত ভারত গঠনের স্বপ্নে উদ্বুদ্ধ হতে। তিনি বলেন, আজ যা স্বপ্নমাত্র, আগামী দিনে তাই হয়ে উঠবে প্রকৃত বাস্তব। তাই, শিশুদের উচিৎ এমন এক নতুন ভারত সম্পর্কে চিন্তাভাবনা করা, যেখানে তারা আরও ভালোভাবে বিকাশের পথ খুঁজে পাবে। শিশুদের কর্তব্যের পথ অনুসরণেরও আহ্বান জানান তিনি। কারণ, এই পথেই সাফল্য নিশ্চিত হয়। যে পথ শিশুরা আজ বেছে নেবে, আগামী দিনে তাই হয়ে উঠতে পারে ভারতের এগিয়ে যাওয়ার পথ। বড় হওয়ার সঙ্গে সঙ্গে তাদের শিশু মনটিও যাতে হারিয়ে না যায়, সে বিষয়ে তাদের সজাগ থাকতে বলেন রাষ্ট্রপতি। সেইসঙ্গে শিশুদের ভারতীয় সংস্কৃতিকে জানা ও বোঝা, মা-বাবা’কে শ্রদ্ধা করা এবং দেশকে ভালোবাসার আহ্বান জানান রাষ্ট্রপতি।
শ্রীমতী মুর্মু বলেন, প্রতিটি প্রজন্মই সঙ্গে করে নিয়ে আসে নতুন নতুন স্বপ্ন ও সম্ভাবনা। এক প্রযুক্তি তথা তথ্য বিপ্লবের যুগে বাস করছি আমরা। দেশ, বিদেশ, সমাজ ও পরিবেশ সম্পর্কে এখনকার ছেলেমেয়েরা যথেষ্ট সচেতন। প্রযুক্তির হাত ধরে জ্ঞান ও তথ্যের জগতে তাদের এখন অবাধ বিচরণ। সুতরাং, জীবনের সঠিক ও যথার্থ মূল্যবোধ সম্পর্কে তাদের শিক্ষা দেওয়ার জন্য আমাদের আরও বেশি মাত্রায় সচেষ্ট হতে হবে। শিশুদের যুক্ত করতে হবে বিভিন্ন কর্মপ্রচেষ্টা ও আলোচনার মঞ্চে। বিস্মৃত হলে চলবে না যে, আমাদেরও অনেক কিছু শিক্ষনীয় বিষয় রয়েছে শিশুদের কাছ থেকে।
PG/SKD/SB
(Visitor Counter : 128
সংস্কৃতিমন্ত্রক
ভারতের জাতীয় বর্ষপঞ্জী গ্রহণের ৬৫তম বার্ষিকীতে নতুন দিল্লিতে আয়োজিত দু’দিনের জাতীয় সম্মেলনে প্রাথমিক পর্ব ও ওয়েবসাইটের সূচনা
নয়াদিল্লি, ২২ মার্চ, ২০২২
আজাদি কা অমৃত মহোৎসবের অঙ্গ হিসাবে আজ নতুন দিল্লিতে ভারতের জাতীয় বর্ষপঞ্জী গ্রহণের ৬৫তম বার্ষিকী উপলক্ষে আয়োজিত দু’দিনের জাতীয় সম্মেলনে কার্টেন রাইজার অনুষ্ঠান ও ওয়েবসাইটের সূচনা হয়েছে। এই উপলক্ষে বিজ্ঞান ও প্রযুক্তি দপ্তরের সচিব ডঃ শ্রীভরি চন্দ্রশেখর, ভূ-বিজ্ঞান মন্ত্রকের সচিব ডঃ আর রবিচন্দ্রণ, সিএসআইআর – এর মহানির্দেশক ডঃ শেখর সি মান্ডে প্রমুখ উপস্থিত ছিলেন। ভারতের জাতীয় বর্ষপঞ্জী ভারতের বিজ্ঞানমূলক মানসিকতার পরিচয় বহন করে। ১৯৫৭ সাল থেকে সংসদে এই জাতীয় বর্ষপঞ্জী গ্রহণ করা হয়ে আসছে।
সংস্কৃতি মন্ত্রক, বিজ্ঞান ও প্রযুক্তি দপ্তর, বিজ্ঞান ও শিল্প গবেষণা পরিষদ, ভূ-বিজ্ঞান মন্ত্রক ও অন্যান্য কয়েকটি বিজ্ঞানধর্মী সংগঠনের সঙ্গে সহযোগিতায় বিজ্ঞান ভারতী জাতীয় স্তরে এই সম্মেলনের আয়োজন করেছে।
এই উপলক্ষে বিজ্ঞান ও প্রযুক্তি দপ্তরের সচিব ডঃ শ্রীভরি চন্দ্রশেখর বলেছেন, অতীতে হারিয়ে যাওয়া বিষয়গুলির সঙ্গে নিজেদের যোগসূত্র স্থাপনে যেভাবে বিজ্ঞান ও প্রযুক্তি মন্ত্রক, সংস্কৃতি মন্ত্রক ও অন্যান্য কয়েকটি প্রতিষ্ঠান পরস্পরের সঙ্গে হাত মিলিয়েছে, তাতে আমি অত্যন্ত আনন্দিত। আমাদের এই প্রয়াস নতুন যাত্রাপথের সূচনা করবে বলেই আমার বিশ্বাস। বিজ্ঞান ও শিল্প গবেষণা পর্ষদের প্রতিষ্ঠান এনপিএলএ – এর অধিকর্তা অধ্যাপক বেণুগোপাল আচন্ত বলেছেন, এই বর্ষপঞ্জী বৈজ্ঞানিকভাবে স্বীকৃতি পেয়েছে। এমনকি, এই বর্ষপঞ্জীর অস্তিত্ব থাকলেও তা জনসমক্ষে ব্যাপকভাবে প্রচার করা হয়নি।
জাতীয় স্তরের এই সম্মেলন জনসমক্ষে আরও বেশি করে তুলে ধরতে ৬টি প্রাথমিক অনুষ্ঠানের আয়োজন করা হয়েছে। এর অঙ্গ হিসাবে আগামী ৫ই এপ্রিল কলকাতায় সত্যেন্দ্রনাথ বসু ন্যাশনাল সেন্টার ফর বেসিক সায়েন্সেস প্রতিষ্ঠানে একটি কর্মসূচি আয়োজন করা হয়েছে। এ ধরনের কর্মসূচি ভারতের জাতীয় বর্ষপঞ্জী সম্পর্কে যুবসম্প্রদায়কে আরও সচেতন করে তুলতে সাহায্য করবে।
CG/BD/SB
(Visitor Counter : 110
স্বরাষ্ট্র মন্ত্রক
কেন্দ্রীয় মন্ত্রিসভা কেন্দ্রশাসিত লাদাখের জন্য একটি সুসংবদ্ধ বহু উদ্দেশ্যসাধক নিগম গঠনের প্রস্তাব অনুমোদন করেছে
মোট ২৫ কোটি টাকার শেয়ার ক্যাপিটাল সহ নিগমটি এই কেন্দ্রশাসিত অঞ্চলের উন্নয়নের এ ধরনের প্রথম প্রতিষ্ঠান হয়ে উঠবে
এই নিগম শিল্প, পর্যটন, পরিবহণ সহ স্থানীয় পণ্য ও হস্তশিল্পের বিপণনে কাজ করবে
লাদাখের পরিকাঠামো উন্নয়নে প্রধান নির্মাণকারী সংস্থা হিসেবে এই নিগম কাজ করবে
কর্মসংস্থানের সুযোগ সৃষ্টির পাশাপাশি লাদাখ অঞ্চলের সার্বিক ও সুসংহত বিকাশের মাধ্যমে এই নিগম আত্মনির্ভর ভারতের উদ্দেশ্য বাস্তবায়িত করবে
নয়াদিল্লি, ২২ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় কেন্দ্রীয় মন্ত্রিসভা কেন্দ্রশাসিত লাদাখের জন্য একটি সুসংবদ্ধ বহু উদ্দেশ্যসাধক পরিকাঠামো উন্নয়ন নিগমের প্রস্তাব অনুমোদন করেছে।
একইসঙ্গে মন্ত্রিসভা এই নিগমের ম্যানেজিং ডায়রেক্টর পদ সৃষ্টি সহ বেতনক্রম ১ লক্ষ ৪৪ হাজার ২০০ টাকা থেকে ২ লক্ষ ১৮ হাজার ২০০ টাকার মাসিক বেতনের প্রস্তাবও মঞ্জুর করেছে।
এই নিগমের স্বীকৃত শেয়ার মূলধনের পরিমাণ হবে ২৫ কোটি টাকা এবং নিগমের কাজকর্ম পরিচালনায় বার্ষিক খরচের পরিমাণ দাঁড়াবে প্রায় ২ কোটি ৪২ লক্ষ টাকা। লাদাখ অঞ্চলে এই নিগম এ ধরনের নতুন প্রতিষ্ঠান হয়ে উঠতে চলেছে। উল্লেখ করা যেতে পারে নবগঠিত লাদাখ কেন্দ্রশাসিত অঞ্চলে এ ধরনের কোনও প্রতিষ্ঠান নেই। এই প্রতিষ্ঠানটি গড়ে উঠলে কর্মসংস্থানের সুযোগ সৃষ্টির পাশাপাশি বিভিন্ন ধরনের উন্নয়নমূলক কর্মকাণ্ড আরও ত্বরান্বিত হবে। এই নিগম শিল্প সংস্থা, পর্যটন, পরিবহণ সহ স্থানীয় পণ্যসামগ্রী ও হস্তশিল্পের বিপণনেও কাজ করবে। এমনকি, লাদাখে পরিকাঠামোর উন্নয়নে প্রধান নির্মাণকারী সংস্থা হিসেবেও নিগম দায়িত্ব পালন করবে।
এই নিগম গড়ে উঠলে কেন্দ্রশাসিত লাদাখের সুসংবদ্ধ ও সার্বিক উন্নয়ন আরও ত্বরান্বিত হবে। পক্ষান্তরে, কেন্দ্রশাসিত এই অঞ্চলের সাধারণ মানুষের আর্থ-সামাজিক উন্নয়নে আরও অগ্রগতি হবে।
এই প্রতিষ্ঠানটির ফলে উন্নয়নমূলক কর্মকাণ্ড বহুমুখী রূপ পাবে। এর ফলে মানবসম্পদের বিকাশ ঘটবে এবং এই সম্পদের সর্বাধিক সদ্ব্যবহার সুনিশ্চিত হবে। এমনকি, এই নিগম কেন্দ্রশাসিত লাদাখে পণ্য উৎপাদন ও পরিষেবার ক্ষেত্রে বড় ভূমিকা পালন করবে এবং পণ্যের সুষ্ঠু সরবরাহে সাহায্য করবে। সামগ্রিকভাবে এই নিগম আত্মনির্ভর ভারতের উদ্দেশ্য বাস্তবায়নে সুদূরপ্রসারী ভূমিকা নেবে।
প্রেক্ষাপট
জম্মু ও কাশ্মীর পুনর্গঠন, ২০১৯ অনুযায়ী, পূর্বতন জম্মু ও কাশ্মীর রাজ্যের পুনর্গঠনের ওপর ভিত্তি করে কেন্দ্রশাসিত লাদাখ ২০১৯-এর ৩১ ডিসেম্বর গঠিত হয়। তবে, এই কেন্দ্রশাসিত অঞ্চলে কোনও বিধানসভা নেই।
জম্মু ও কাশ্মীর পুনর্গঠন আইন, ২০১৯-এর ৮৫ নং ধারার আওতায় একটি পরামর্শদাতা কমিটি গঠন করা হয়েছিল। এই কমিটি পূর্বতন জম্মু ও কাশ্মীর রাজ্যের সম্পদের বন্টন ও দায়বদ্ধতা সম্পর্কে সুপারিশ দেওয়ার জন্য গঠন করা হয়েছে। নবগঠিত দুই কেন্দ্রশাসিত অঞ্চল জম্মু ও কাশ্মীর তথা লাদাখের মধ্যে সম্পদের বন্টন ও দায়বদ্ধতার বিষয়টিতে সুপারিশ জানাতে কমিটি গঠন করা হয়েছিল। এই কমিটি তার অন্তর্বর্তীকালীন সুপারিশে আন্দামান ও নিকোবর দ্বীপপুঞ্জ সুসংবদ্ধ উন্নয়ন নিগম লিমিটেডের মতো একটি সুসংবদ্ধ পরিকাঠামো উন্নয়ন লিমিটেড কেন্দ্রশাসিত লাদাখে গঠনের সুপারিশ করে। লাদাখের চাহিদা অনুযায়ী বিভিন্ন উন্নয়নমূলক কর্মকাণ্ড পরিচালনার দায়িত্ব গ্রহণের লক্ষ্যে এই নিগম গঠনের সুপারিশ করা হয়।
কমিটির সুপারিশ অনুযায়ী, কেন্দ্রশাসিত লাদাখ এ ধরনের নিগম গঠনের জন্য স্বরাষ্ট্র মন্ত্রকের কাছে প্রস্তাব পাঠায়। লাদাখের এই প্রস্তাব অর্থ মন্ত্রকের প্রতিষ্ঠান স্থাপন সংক্রান্ত ব্যয় নির্বাহ কমিটি গত এপ্রিল মাসে মঞ্জুর করে।
CG/BD/DM/
(Visitor Counter : 152
বিজ্ঞানওপ্রযুক্তিমন্ত্রক
বঙ্গোপসাগরের অববাহিকায় ঘূর্ণিঝড় শনাক্তকরণে উপগ্রহের চেয়ে অভিনব পদ্ধতির উদ্ভাবন
নতুন দিল্লি, ০৯ জুন, ২০২১
সমুদ্র অঞ্চলে বায়ুমন্ডলে ঘূর্ণিঝড়ের পূর্বাভাস জানতে ভারতীয় বিজ্ঞানীরা একটি অত্যাধুনিক পদ্ধতির উদ্ভাবন করেছেন, যে পদ্ধতির মাধ্যমে উপগ্রহের আগে ঝড়ের পূর্বাভাস দেওয়া সম্ভব হবে।
আর্থসামাজিক কারণে ঘূর্ণি ঝড়ের পূর্বাভাস দেওয়ার প্রয়োজনীয়তা রয়েছে। নতুন এই পদ্ধতির মাধ্যমে ঝড়ের আগাম পূর্বাভাস দেওয়া সম্ভব হবে। আইআইটি খড়গপুরের তিন বিজ্ঞানী জিয়া অ্যালবার্ট, বিষ্ণুপ্রিয়া সাহু এবং প্রসাদ কে ভাস্করন ভারতের বিজ্ঞান ও প্রযুক্তি বিভাগের সহায়তায় একটি অভিনব ডিভাইস তৈরি করেছেন। যার মাধ্যমে ঘূর্ণিঝড়ের পূর্বাভাস দেওয়া সম্ভব হবে। তাঁদের এই পদ্ধতি উদ্ভাবনের জন্য চারটি প্রবল ঘূর্ণিঝড় সম্পর্কে তাঁরা বিস্তারিত সমীক্ষা চালিয়েছেন। যার মধ্যে ২০০৯ সালে ঘটে যাওয়া আয়লাও রয়েছে। বঙ্গোপসাগরের অববাহিকা অঞ্চলে ঘূর্ণিঝড়ের আগাম পূর্বাভাস থাকলে তাও এই ডিভাইসের মাধ্যমে জানা সম্ভব বলে বিজ্ঞানীরা দাবি করেছেন।
CG/SB
(Visitor Counter : 143
মানবসম্পদবিকাশমন্ত্রক
মধ্যাহ্নকালীন আহার কর্মসূচির আওতায় নগদ সুবিধা হস্তান্তর ব্যবস্থার মাধ্যমে সরকার আর্থিক সহায়তা দেবে
প্রায় ১১.৮ কোটি পড়ুয়া লাভবান হবে
এই খাতে অতিরিক্ত প্রায় ১,২০০ কোটি টাকার তহবিল সংস্থান
নয়াদিল্লি, ২৮ মে, ২০২১
মধ্যাহ্নকালীন আহার কর্মসূচির রান্নার খরচবাবদ প্রদেয় অংশ হিসেবে নগদ সুবিধা হস্তান্তর কর্মসূচির মাধ্যমে যোগ্য সমস্ত ১১ কোটি ৮০ লক্ষ ছাত্রছাত্রীকে আর্থিক সাহায্য দেওয়ার একটি প্রস্তাব কেন্দ্রীয় শিক্ষামন্ত্রী শ্রী রমেশ পোখরিলা ‘নিশাঙ্ক’ অনুমোদন করেছেন। এই আর্থিক সাহায্য ছাত্রছাত্রীদের সার্বিক কল্যাণের অঙ্গ হিসেবে দেওয়া হবে। পক্ষান্তরে, মধ্যাহ্নকালীন আহার কর্মসূচিতে আরও অগ্রগতি ঘটবে। উল্লেখ করা যেতে পারে, কেন্দ্রীয় সরকার প্রধানমন্ত্রী গরীব কল্যাণ অন্ন যোজনার  আওতায় প্রায় ৮০ কোটি সুফলভোগীকে প্রতি মাসে বিনামূল্যে ৫ কেজি করে খাদ্যশস্য বন্টনের কথা ঘোষণা করে।
সরকারের এই সিদ্ধান্তের ফলে শিশুদের সুষম আহার ও পুষ্টির মান বজায় রাখা সম্ভব হবে এবং বর্তমান মহামারীজনিত জটিল পরিস্থিতিতে তাদের রোগ প্রতিরোধক ক্ষমতা আরও বাড়াতে সাহায্য করবে।
কেন্দ্রীয় সরকার এই খাতে রাজ্য সরকার ও কেন্দ্রশাসিত প্রশাসনগুলিকে প্রায় ১,২০০ কোটি টাকার অতিরিক্ত আর্থিক সাহায্য দেবে। সরকারের এককালীন এই আর্থিক সুবিধার ফলে প্রথম থেকে অষ্টম শ্রেণী পর্যন্ত প্রায় ১১ কোটি ৮০ লক্ষ পড়ুয়া লাভবান হবে। বর্তমানে সরকারি ও সরকারি সাহায্যপ্রাপ্ত বিদ্যালয়ের সংখ্যা সারা দেশে ১১ লক্ষ ২০ হাজার।
CG/BD/DM/
(Visitor Counter : 193
প্রধানমন্ত্রীরদপ্তর
ইতালীর রোমো জি-২০ শিখর সম্মেলনের মাঝে প্রধানমন্ত্রী শ্রী নরেন্দ্র মোদীর সঙ্গে ইন্দোনেশিয়ার রাষ্ট্রপতি মিঃ জোকো উইডোডোর বৈঠক
নয়াদিল্লী, ৩১ অক্টোবর, ২০২১
প্রধানমন্ত্রী শ্রী নরেন্দ্র মোদী রবিবার  ইতালীর রোমে জি-২০ শিখর সম্মেলনের মাঝে ইন্দোনেশিয়ার রাষ্ট্রপতি মিঃ জোকো উইডোডোর সঙ্গে বৈঠক করেছেন।
আগামী বছর জি-২০ শিখর সম্মেলনের সভাপতিত্ব করার জন্য ইন্দোনেশিয়াকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। ‘ত্রৈয়ী’র অঙ্গ হিসেবে ইন্দোনেশিয়ার সঙ্গে ঘনিষ্ঠভাবে কাজ করার জন্য ভারতের প্রস্তুতির বিষয়ে রাষ্ট্রপতিকে আশ্বস্ত করেছেন প্রধানমন্ত্রী।
উভয় নেতা ভারত এবং ইন্দোনেশিয়ার মধ্যে কৌশলগত অংশীদারিত্বের সাম্প্রতিক বিষয় নিয়ে আলোচনা করেছেন। দুই নেতা কোভিড-১৯ মহামারী চলাকালীন একে অপরের মধ্যে নিরন্তর সহযোগিতা বজায় রাখার জন্য প্রশংসা জানিয়েছেন এবং মহামারী পরবর্তী পরিস্থিতি মোকাবিলায় সাহায্য চালিয়ে যেতে সম্মত হয়েছেন। উভয়ে ভারত-প্রশান্ত মহাসাগরীয় অঞ্চলের সহযোগিতার গুরুত্বের ওপর জোর দিয়েছেন।
দুই দেশের মধ্যে দ্বিপাক্ষিক বাণিজ্য ও বিনিয়োগ জোরদার করে তোলা এবং মানুষের সঙ্গে মানুষের পারস্পরিক সম্পর্ক আরও মজবুত করার পথ প্রশস্ত করার বিষয়ে দৃঢ় প্রতিশ্রুতি ব্যক্ত করেছেন।
উভয় নেতার মধ্যে জলবায়ু পরিবর্তন মোকাবিলায় বিশেষ করে জলবায়ু ভিত্তিক অর্থনীতির বিষয়ে প্রতিশ্রুতি বাস্তবায়নে প্রয়োজনীয়তার ওপর আলোচনা হয়েছে।
CG/SS/NS
(
প্রধানমন্ত্রীরদপ্তর
সামজ কল্যাণমূলক সংগঠনগুলির সঙ্গে প্রধানমন্ত্রীর মতবিনিময়
নয়াদিল্লি, ৩০ মার্চ, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সমাজ কল্যাণমূলক সংঠনগুলির প্রতিনিধিদের সঙ্গে মতবিনিময় করেন।
প্রধানমন্ত্রী বলেন, কোভিড-১৯ চ্যালেঞ্জ মোকাবিলায় সারা দেশ সংযম, ধৈর্য্য ও সহনশীলতার উজ্জ্বল উদাহরণ রাখছে। মহাত্মা গান্ধীর কথা স্মরণ করে শ্রী মোদী বলেন, গান্ধীজী প্রায়শই বলতেন – দরিদ্র ও নিপীড়িতদের সেবা করাই দেশ সেবার সর্বোত্তম উপায়। মানবতার কাজে যুক্ত সংগঠনগুলির আন্তরিকতা ও অঙ্গীকারের প্রশংসা করেন প্রধানমন্ত্রী।
প্রধানমন্ত্রী আরও বলেন, সমাজ কল্যাণের সঙ্গে যুক্ত সংঠনগুলির তিনটি স্বতন্ত্র বিশেষত্ব রয়েছে। এগুলি হ’ল – মানবিক প্রয়াস, বিপুল জনসংযোগ এবং তাঁদের সেবার মনোভাব। এই বৈশিষ্ট্যগুলির জন্যই জনকল্যাণমূলক সংগঠনগুলি সকলের আস্থা অর্জন করেছে। তিনি বলেন, দেশ এখন এক অভূতপূর্ব সমস্যার সম্মুখীন। তাই, এই পরিস্থিতিতে সমাজকল্যাণ সংগঠনগুলির সেবামূলক ভূমিকা এবং তাদের সহায় সম্পদ অত্যন্ত জরুরি। গরিব মানুষের মৌলিক চাহিদা পূরণে এই সংগঠনগুলি গুরুত্বপূর্ণ ভূমিকা পালন করতে পারে মন্তব্য করে শ্রী মোদী বলেন, তাঁরা নিজেদের চিকিৎসা পরিষেবা ও স্বেচ্ছাসেবকদের কাজে লাগিয়ে রোগী ও আর্ত মানুষদের সাহায্য করতে পারেন। উদ্ভূত এই চ্যালেঞ্জ মোকাবিলায় স্বল্পমেয়াদী পদক্ষেপ গ্রহণের পাশাপাশি, দীর্ঘমেয়াদী ভিত্তিতে পরিকল্পনা গ্রহণও সমান প্রয়োজন।
শ্রী মোদী আরও বলেন, কুসংস্কার, ভুল ধারণা ও বিভ্রান্তি দূর করার ক্ষেত্রে সমাজ কল্যাণমূলক সংগঠনগুলির বড় ভূমিকা রয়েছে। শ্রী মোদী হতাশা ব্যক্ত করে বলেন, অন্ধবিশ্বাসের নামে বহু মানুষ এক জায়গায় সমবেত হয়ে সামাজিক দূরত্ব বজায় রাখার নিয়মগুলি উপেক্ষা করছেন। তাই, এই পরিস্থিতিতে ভাইরাস সংক্রমণ রুখতে সামাজিক দূরত্ব বজায় রাখার গুরুত্ব প্রচার করা খুবই জরুরি।
সমাজ কল্যাণমূলক সংগঠনগুলির প্রতিনিধিরা দক্ষতার সাথে বর্তমান পরিস্থিতি মোকাবিলায় প্রধানমন্ত্রীর নেতৃস্থানীয় ভূমিকার প্রশংসা করেন। ভাইরাস সংক্রমণ প্রতিরোধে সরকারের গৃহীত পদক্ষেপগুলিরও তাঁরা প্রশংসা করেন। পিএম – কেয়ার্স তহবিল গঠনের বিষয়টির প্রতি সমর্থন জানিয়ে প্রতিনিধিরা প্রধানমন্ত্রীকে জানান, তাঁদের সঙ্গে যুক্ত সমস্ত স্বেচ্ছাসেবক ও কর্মী দেশের এই সংকটকালে নিজেদের সম্পূর্ণভাবে নিয়োজিত করবেন। সচেতনতামূলক অভিযানের মাধ্যমে বর্তমান চ্যালেঞ্জগুলি মোকাবিলায় তাঁরা যে কাজ করে চলেছেন, সে সম্পর্কে প্রতিনিধিরা প্রধানমন্ত্রীকে অবহিত করেন।
কোভিড-১৯ সংক্রমণে প্রভাবিত ব্যক্তিদের, বিশেষ করে দরিদ্র ও আর্ত মানুষের মৌলিক চাহিদা ও চিকিৎসার সুযোগ-সুবিধা প্রদানে সমাজ কল্যাণ সংগঠনগুলির স্বেচ্ছাসেবকদের ভূমিকার কথা শ্রী মোদী আরও একবার স্মরণ করিয়ে দেন। তিনি জোর দিয়ে বলেন, বিভ্রান্তি দূর করতে এই পরিস্থিতিতে প্রয়োজন চিকিৎসা সংক্রান্ত ও বৈজ্ঞানিক পরামর্শের। এই মহামারীজনিত চ্যালেঞ্জ মোকাবিলায় শ্রী মোদী একজোট হয়ে কাজ করার কথা বলেন।
সমাজ কল্যাণ সংগঠনগুলির সঙ্গে এই মতবিনিময় অনুষ্ঠানে প্রধানমন্ত্রীর উপদেষ্টা সহ নীতি আয়োগের কার্যনির্বাহী আধিকারিকও উপস্থিত ছিলেন।
(CG/BD/SB